O **PAC JF-17 Thunder** (urdú: جے ایف-17 گرج), ou **CAC FC-1 Xiaolong** (pinyin: Xiāo Lóng; lit. 'Dragón Feroz'), é un avión de combate multirrol lixeiro de cuarta xeración desenvolvido conxuntamente por Pakistan Aeronautical Complex (PAC) e Chengdu Aircraft Corporation (CAC) de China. Foi deseñado para substituír os avións de combate A-5C, F-7P/PG, Mirage III, e Mirage V na Forza Aérea de Paquistán. O JF-17 pode ser usado para múltiples roles, como intercepción, ataque a terra, anti buque, e recoñecemento. A designación paquistaní "JF-17" significa "Joint Fighter-17", co "-17" indicando que, na visión da Forza Aérea, é o sucesor do F-16. A designación chinesa "FC-1 Xiaolong" vén de "Fighter China-1 Dragón Feroz".

O JF-17 pode utilizar distintos tipos de munición, como mísiles aire-aire, aire-superficie e anti-buque, e un autocanón de 23 mm GSh-23-2. Impulsado por un turboventilador con posqueimador Guizhou WS-13 ou Klimov RD-93, pode acadar unha velocidade máxima de Mach 1,6. O JF-17 é a espiña dorsal da Forza Aérea de Paquistán, complementando ao Lockheed Martin F-16 Fighting Falcon custando a metade. O JF-17 foi introducido na Forza Aérea de Paquistán en febreiro de 2010.

O 58% do JF-17, incluída a súa fuselaxe dianteira, as ás, e o estabilizador vertical, fabrícase en Paquistán, mentres que o 42% é producido na China, realizándose a montaxe final en Paquistán. En 2015 Paquistán fabricou 16 JF-17. En 2016, PAC tiña a capacidade de producir 20 JF-17 por ano. En abril de 2017, PAC fabricara 70 avións Block 1 e 33 Block 2 para a Forza Aérea. En 2016 os JF-17 acumularan máis de 19 000 horas de voo na Forza Aérea. En 2017 comezou a desenvolverse unha variante de dous asentos coñecida como JF-17B para mellorar a súa capacidade operativa, para adestramento de conversión, e adestramento de combate inicial. A variante JF-17B Block 2 comezou a producirse en serie en 2018 e en decembro de 2020 entregáranse 26 avións. Ese mesmo mes PAC comezou a produción en serie da versión máis avanzada Block 3, cun radar de varredura electrónica activa (AESA), o motor ruso máis potente Klimov RD-93MA, un Head-Up Display (HUD) máis grande e avanzado, contramedidas electrónicas, un soporte adicional, e unha capacidade de armamanto mellorada.

Os JF-17 da Forza Aérea de Paquistán viron acción militar, tanto aire-aire como aire-terra, no bombardeo de posicións terroristas en Waziristán do Norte preto da fronteira con Afganistán durante operacións antiterroristas e 2014 e 2017, usando tanto municións guiadas como convencionais, derrubando un drone militar iraniano n Balochistán en 2017, na operación Swift Retort durante os ataques aéreos a Jammu e Caxemira, e en escaramuzas aéreas entre India e Paquistán.

Notas
-----

1. ↑  "Air force inducts 14 locally built JF-17Bs". *DAWN.COM* (en inglés). 2020-12-31. Consultado o 2022-03-12.
2. ↑  "Pakistani-Chinese JF-17 Fighter Jet’s Block III Design Finalized". *www.defenseworld.net*. Consultado o 2022-03-12.
3. ↑  "India's Rafale vs Pakistan's JF-17, F-16 vs China's J-20: Which one is better?". *Business Today* (en inglés). Consultado o 2022-03-12.
4. ↑  "JF-17 Thunder aircraft". *pac.org.pk*. Consultado o 13 de marzo de 2022.
5. ↑  "Pakistan's tool of war: PAF's rolling thunder - Pakistan - DAWN.COM". *web.archive.org*. 2021-04-22. Archived from the original on 22 de abril de 2021. Consultado o 2022-03-13.
6. ↑  Gady, Franz-Stefan. "Report: JF-17 ‘Thunder’ Block III Fighter Jet Production Is Underway". *thediplomat.com* (en inglés). Consultado o 2022-03-13.
7. 1 2  "Pakistan meets JF-17 production target". *The Express Tribune* (en inglés). 2015-12-28. Consultado o 2022-03-13.
8. ↑  "World Air Forces 2015" (PDF). *Flightglobal*. Archived from the original on 19 de decembro de 2014. Consultado o 13 de marzo de 2022.
9. ↑  "Pride of Pakistan". *www.key.aero* (en inglés). Consultado o 2022-03-13.
10. 1 2  "JF-17 Block-2 and Block-3 Details Confirmed". *Quwa* (en inglés). 2015-10-17. Consultado o 2022-03-13.
11. ↑  Dawn.com (2017-02-16). "PAF No.14 'Tail choppers' Squadron re-equipped with JF-17 Thunder jets". *DAWN.COM* (en inglés). Consultado o 2022-03-13.
12. ↑  "Pakistan Aeronautical Complex delivered 70 JF-17s to the Pakistan Air Force". *Quwa* (en inglés). 2016-12-07. Consultado o 2022-03-13.
13. ↑  "JF-17 Block-II production crosses 30 planes". *Quwa* (en inglés). 2017-01-15. Consultado o 2022-03-13.
14. ↑  Gady, Franz-Stefan. "Two-Seat Variant of China-Pakistan JF-17 Fighter Jet to Fly in 2016". *thediplomat.com* (en inglés). Consultado o 2022-03-13.
15. ↑  "PAC Kamra rolls out final 14 JF-17B fighters for Pakistan Air Force". *Janes.com* (en inglés). Consultado o 2022-03-13.
16. ↑  "PAF launches serial production of latest JF-17 Thunder Block III". *www.thenews.com.pk* (en inglés). Consultado o 2022-03-13.
17. ↑  "Fighter jets bomb militant hideouts in North Waziristan after Taliban attacks". *The Express Tribune* (en inglés). 2014-01-21. Consultado o 2022-03-13.
18. ↑  "Operation Swift Retort one year on". *www.keymilitary.com* (en inglés). Consultado o 2022-03-13.